
	ПРЕДЛОГ                      Број: 02 - __________П Р Е Д Л О Г
_______ 2026 година
С к о п ј е

ЗАПИСНИК
од Дваесет и петтата седница на Управниот одбор на
Фондот за здравствено осигурување на Република Северна Македонија,
одржана на 30 април 2026 година со почеток во 10,00 часот 
во просториите на Фондот


Присутни членови на Управниот одбор:
· [bookmark: _Hlk184113351][bookmark: _Hlk100059169]Дритан Даути - претставник од Министерството за здравство – заменик на претседателот; 
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· Бранко Азески – претставник од Сојуз на стопански комори на Македонија – член. Во работата на седницата учествуваше преку конференциска врска;
· [bookmark: _Hlk217291470]проф. д-р Калина Гривчева Старделова – претставник од Лекарската, Фармацевтската и Стоматолошката комора на Македонија – член. Во работата на седницата учествуваше преку конференциска врска;
· Трпе Деаноски- претставник од Сојузот на синдикатите на Македонија – член.

Отсутни членови на Управниот одбор:
· Ирена Петковски - претставник од Министерството за финансии –претседател.

[bookmark: _Hlk177543659]Присутни од ФЗОРСМ:
· Сашо Клековски, В.Д. Директор на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.

Седницата ја отвори и водеше заменик претседателот Дритан Даути. На почетокот утврди дека се присутни  мнозинството од членовите на Управниот одбор, со тоа условите за полноважно работење и одлучување на Управниот одбор се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Дваесет и четвртата седница на Управниот одбор одржана на 1 април 2026 година

1. Усвојување на Годишниот извештај за работењето на Фондот за здравствено осигурување на Република Северна Македонија во 2025 година;
2. Усвојување на Програма за работа на Фондот за здравствено осигурување на Република Северна Македонија за 2026 година;
3. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2026 година; 
4. Разно.
[bookmark: _Hlk161644419]По изложувањето на предлог дневниот ред, заменик претседателот праша дали има и други предлози за дневниот ред на денешната седница. Бидејќи немаше други предлози за дневниот ред на седницата, за Дваесет и петтата седница на Управниот одбор на Фондот за здравствено осигурување на Република Северна Македонија едногласно се усвои следниот

Д Н Е В Е Н  Р Е Д

· Усвојување на записникот од Дваесет и четвртата седница на Управниот одбор одржана на 1 април 2026 година

1. Усвојување на Годишниот извештај за работењето на Фондот за здравствено осигурување на Република Северна Македонија во 2025 година;
2. Усвојување на Програма за работа на Фондот за здравствено осигурување на Република Северна Македонија за 2026 година;
3. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2026 година; 
4. Разно.
Потоа се пристапи кон разгледување на точките на дневниот ред.

· Усвојување на записникот од Дваесет и четвртатаседница на Управниот одбор одржана на 1 април 2026 година.

Управниот одбор едногласно и без забелешки го усвои записникот од Дваесет и четвртата седница на Управниот одбор.

ТОЧКА 1 - Усвојување на Годишниот извештај за работењето на Фондот за здравствено осигурување на Република Северна Македонија во 2025 година.

Директорот Сашо Клековски образложи дека, согласно член 67 од Законот за здравствено осигурување, Фондот за здравствено осигурување има законска обврска еднаш годишно да изготви Годишен извештај за своето работење, кој се разгледува и усвојува на седница на Управниот одбор. Воедно, истакна дека работењето на институцијата континуирано се следи и оценува преку редовните седници на Управниот одбор.
Во своето излагање, директорот се осврна на повеќе значајни процеси и активности што се иницирани во текот на 2025 година. Притоа, информираше дека е започнат процес на ревидирање на Критериумите за утврдување на привремена спреченост за работа, за што е формирана посебна работна група составена од претставници на Фондот и Министерството за здравство.
Дополнително, беше посочено дека се разгледуваат и прашањата поврзани со границите на остварени приходи врз основа на кои граѓаните можат да се пријават во задолжително здравствено осигурување, како и обврската за плаќање на придонес за здравствено осигурување, со особен фокус на лицата со ниски примања. Во таа насока, директорот нагласи дека целта е прецизирање и заострување на критериумите за користење на бесплатно здравствено осигурување, имајќи ги предвид појавите на сива економија, како и лицата кои остваруваат приходи од странство. За таа цел, Фондот спроведува тест-модел во соработка со Министерството за внатрешни работи и Управата за јавни приходи.
Директорот исто така информираше дека во текот на 2025 година, во повеќе наврати е извршено проширување на Листата на лекови кои паѓаат на товар на Фондот, како и дека е зголемена вредноста на капитациониот бод во примарната здравствена заштита. Дополнително, беше нагласено дека е засилена контролата на боледувањата преку активностите на Секторот за контрола, особено по барање на работодавци, со акцент на вработените во Министерство за внатрешни работи и Министерство за одбрана.
Во продолжение, директорот потенцираше дека Фондот активно работи на дигитализација на повеќе процеси, при што како еден од приоритетите се издвојуваат контролите на здравствените установи, со цел унапредување на ефикасноста, транспарентноста и квалитетот на работењето.

Д-р Димитар Димитриевски истакна дека Годишниот извештај на Фондот е изработен на високо професионално и содржинско ниво, при што оцени дека истиот овозможува сеопфатен увид во функционирањето на целокупниот здравствен систем во државата.
Воедно, тој особено го поздрави вклучувањето на индикаторот CMI (Case Mix Index) во извештајот, нагласувајќи дека, согласно ДСГ методологијата, станува збор за еден од клучните показатели за споредба на болниците во однос на сложеноста на пациентите кои се третираат, како и потрошувачката на болничките ресурси во определен временски период. Дополнително, тој наведе дека во делот од извештајот каде се наведени приватните здравствени установи од областа на кардиохирургијата и офталмологијата кои имаат склучено договор со Фондот, во иднина би било корисно да се вклучи и податок за бројот на реализирани здравствени услуги. Со овој предлог се согласи и Маја Чемерикиќ Велковска.

По даденото објаснување и дискусијата, Управниот одбор едногласно донесе 

Одлука
за усвојување на Годишниот извештај за работењето на Фондот за здравствено осигурување на Република Северна Македонија во 2025 година

ТОЧКА 2 - Усвојување на Програма за работа на Фондот за здравствено осигурување на Република Северна Македонија за 2026 година.

Директорот Сашо Клековски наведе дека со Програмата за работа на Фонд за здравствено осигурување, Управниот одбор се информира за активностите и процесите кои институцијата планира да ги реализира во текот на годината.
Во своето излагање, директорот стави посебен акцент на процесот на дигитализација, кој претставува еден од најважните процеси во работењето на Фондот. Притоа, информираше дека приоритет е дигитализација на трезорското работење, како и на архивското работење помеѓу централната служба и подрачните служби на Фондот, со цел унапредување на ефикасноста и овозможување електронска распределба и обработка на предметите помеѓу подрачните служби.
Дополнително, директорот посочи дека се планира и постапките за рефундација да бидат опфатени во процесот на дигитализација, при што нагласи дека дигиталната трансформација претставува еден од најзначајните и стратешки процеси планирани за реализација во институцијата.

По даденото појаснување, Управниот одбор едногласно ја усвои Програмата за работа на Фондот за здравствено осигурување на Република Северна Македонија за 2026 година.

ТОЧКА 3 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2026 година.

Директорот Сашо Клековски наведе дека станува збор за корекција на договорните надоместоци поради исплатата на специјализантите. Воедно, информираше дека Фондот подготвува анализа во однос на исплатата на специјализантите, имајќи предвид дека согласно постојната законска и правна рамка не постои јасен правен основ Фондот да ги врши овие исплати. Притоа, директорот посочи дека по изготвувањето на анализата се планира соодветна информација да биде доставена до Владата, Министерство за здравство и јавните здравствени установи, со цел разгледување на понатамошните насоки и можни решенија по однос на ова прашање.

По даденото објаснување, Управниот одбор едногласно донесе

Одлука
за изменување на Одлуката за утврдување на вкупниот договорен надоместок на јавните здравствени установи за 2026 година.

Со тоа, дневниот ред беше исцрпен по што заменик претседатолот во 11,00 часот ја заклучи Дваесет и петтата седница на Управниот одбор на Фондот.

              Записничар,                                                       Управен одбор/Këshilli drejtues
              Мелиха Рахим                                    Заменик на претседателот/Zëvendës Kryetar, 
[bookmark: _Hlk125545888]                                                                        Dritan Dauti

